open-index/open-wikipedia-markdown huggingface dataset:
अली पाशा मुबारक

right|thumb|250px|अली पाशा मुबारक
**अली पाशा मुबारक** (१८२३ - १४ नवम्बर १८९३) उन्नीसवीं शदी के उत्तरार्ध में मिस्र के सार्वजनिक कार्य एवं शिक्षा मंत्री थे। वे मिस्र के सर्वाधिक प्रभावशाली एवं प्रतिभाशाली सुधारकों में से एक हैं।

## परिचय
यह एक साधारण वंश के व्यक्ति थे। पहले ये मिस्री तोपखाने में एक अधिकारी हुए और धीरे-धीरे उन्नति करके मंत्री के पद पर पहुँचे। १८४४ ई. में फ्रांस गए और मेट्ज के तोपखाने के स्कूल में शिक्षा ग्रहण की। अली पाशा मुबारक ने मिस्र सरकार के प्रत्येक विभाग में बहुत ज्यादा सुधार किए। इन्हीं के मंत्रित्व में छापेखाने खुले और स्कूलों के लिए पढ़ाई जानेवाली पुस्तकें तैयार की गई। १८९१ ई. में उन्होंने सर अलफ्रेड मिलनर के हस्तक्षेप के कारण त्यागपत्र दे दिया और राजनीति से अलग होकर एक साधारण व्यक्ति की तरह जीवन व्यतीत करने लगे। १४ नवम्बर १८९३ को उनकी मृत्यु काहिरा में हो गई।

श्रेणी:मिस्र के राजनेता
मुहम्मद अमीन अली पाशा

**मुहम्मद अमीन अली पाशा** (१८१५ - १८७१) तुर्क राजनीतिज्ञ थे। 

ये १८१५ ई. में कुस्तुंतुनिया में पैदा हुए। यह रलीद पाशा के शिष्य थे। लंदन में १८४१ ई. में तुर्की राजदूत रहे। पेरिस के सुलहनामें में तुर्की के प्रतिनिधि बनाकर भेजे गए। १८५६-६१ ई. तक उस्मानिया सल्तनत के मुख्य मंत्री रहे। इन्होंने बहुत सी नई बातें लागू कीं।

श्रेणी:राजनीतिज्ञ
श्रेणी:तुर्की का इतिहास
अरण्यतुलसी

**अरण्यतुलसी** (वानस्पतिक नाम : *Ocimum americanum*) का पौधा ऊँचाई में आठ फुट तक, सीधा और डालियों से भरा होता है। छाल खाकी, पत्ते चार इंच तक लंबे और दोनों ओर चिकने होते हैं। यह बंगाल, नेपाल, आसाम की पहाड़ियों, पूर्वी नेपाल और सिंध में मिलता है। इसके पत्तों को हाथ से मलने पर तेज सुगंध निकलती है।

आयुर्वेद में इसके पत्तों को वात, कफ, नेत्ररोग, वमन, मूर्छा अग्निविसर्प (एरिसिपलस), प्रदाह (जलन) और पथरी रोग में लाभदायक कहा गया है। ये पत्ते सुखपूर्वक प्रसव कराने तथा हृदय को भी हितकारक माने गए हैं। इन्हें पेट के फूलने को दूर करनेवाला, उत्तेजक, शांतिदायक तथा मूत्रनिस्सारक समझा जाता है। रासायनिक विश्लेषण से इनमें थायमोल, यूगेनल तथा एक अन्य उड़नशील (एसेंशियल) तेल मिले हैं।

श्रेणी:औषधीय पादप

## इन्हें भी देखें
*तुलसी (पौधा)
*तुलसी पूजन दिवस
अल्ताफ हुसैन हाली

**अल्ताफ हुसैन हाली :** 

*<u>जीवन परिचय</u> :*

                        अल्ताफ हुसैन हाली **उर्दू के प्रसिद्ध कवि एवं लेखक** थे । हरियाणा के ऐतिहासिक शहर *पानीपत* के रहने वाले थे | इनका जन्म *11 नवंबर 1837 ईस्वी* में हुआ । इनके पिता का नाम इजद बख्श व माता का नाम इमता-उल-रसूल था ।

शुरुआती जिंदगी कुछ इस तरह की थी कि जन्म के कुछ समय के बाद ही इनकी माता का देहांत हो गया । 'हाली' जब 9 वर्ष के थे तो इनके पिता का देहांत हो गया । 'हाली' उर्दू के शायर में प्रथम आलोचक के तौर पर प्रख्यात थे । माता-पिता के देहांत के बाद शिक्षा का समुचित प्रबंध नहीं हो सका और इन्हीं परिस्थितियों के बीच 'हाली' के बड़े भाई इम्दाद हुसैन व  उनकी दोनों बड़ी बहनों इम्ता-उल-हुसैन व वजीह-उल-निसां ने 'हाली' की इच्छा के विरुद्ध उनका विवाह इस्लाम-उल-निसां से कर दिया और इन सब परिस्थितियों में हाल ही अपनी शिक्षा व्यवस्थित तरीके से करने में असफल हो रहे थे । इसके बारे में 'हाली की कहानी हाली की जुबानी' में बड़े पश्चाताप से लिखा है कि "डेढ़ बरस दिल्ली में रहते हुए मैंने कालिज को कभी आंख से देखा भी नहीं ।"

और अंत में , *30 सितंबर 1914 ईस्वी* को नवजागरण के अग्रदूत 'मौलाना अल्ताफ हुसैन हाली' का देहांत हो गया ।

रचनाएं :

             **<nowiki/>'मुसद्दस-ए-हाली', 'यादगार-ए-हाली', 'हयात-ए-हाली', 'हयात-ए-जावेद', 'मजलिस उलिनसा' , 'तिरिया के मजमुम' आदि ग्रन्थ ।**

'हाली' जी ने उर्दू में प्रचलित परंपरा से हटकर गज़ल, नज़्म , रुबाइयाँ  व मर्सिया आदि लिखे हैं ।

निष्कर्ष :

               'अल्ताफ हुसैन हाली' बिना पक्षधरता के रचनाकार थे। डॉ. एहतेमाम हुसैन ने लिखा है कि "हाली को बदलती हुई सभ्यता का प्रतिनिधि कहना असंगत न होगा । वे न तो पुरानी बातों पर आग्रहपूर्वक अड़े रहने के पक्ष में थे और न बिना सोचे-समझे नयी बातों को ग्रहण करने पर ।"

संदर्भ ग्रंथ : 

1 )   हयाते-जावेद - मौलाना अल्ताफ हुसैन 'हाली' ।

2) ऊर्दू साहित्य का आलोचनात्मक इतिहास - एहतेशाम हुसैन ।

## सन्दर्भ

श्रेणी:कवि
श्रेणी:1837 में जन्मे लोग
श्रेणी:१९१४ में निधन
श्रेणी:उर्दू शायर
श्रेणी:उर्दू साहित्यकार
के एस कृष्णन

**कार्यमाणिवकम् श्रीनिवास कृष्णन्** (Sir Kariamanickam Srinivasa Krishnan, FRS ; 4 दिसम्बर 1898 – 14 जून 1961) भारत के प्रख्यात भौतिक विज्ञानी थे। रमन प्रभाव की खोज में सी वी रमन के साथ वे भी सम्मिलित थे जिसके लिये सी वी रमन को १९३० में भौतिकी का नोबेल पुरस्कार प्रदान किया गया था। के एस कृष्णन को विज्ञान एवं अभियांत्रिकी क्षेत्र में पद्म भूषण से १९५४ में सम्मानित किया गया। ये तमिलनाडु राज्य से हैं।

## परिचय
श्रीनिवास कृष्णन का जन्म ४ दिसम्बर १८९८ ई. को हुआ था। अमेरिकन कालेज, मदुरा, मद्रास क्रिश्चियन कालेज एवं युनिवर्सिटी कालेज ऑव सायंस, कलकत्ता में शिक्षा प्राप्त की। इंडियन एसोसियेशन फॉर कल्टिवेशन ऑव सांयस (कलकत्ता) के तत्वावधान में सन् १९२३ तक अनुसंधान कार्य किया। १९३३-४२ ई. तक महेंद्रलाल सरकार रिसर्च प्रोफेसर रहे। उसके बाद इलाहाबाद विश्वविद्यालय में भौतिकी के प्रोफेसर थे। सन् १९४७ में राष्ट्रीय भौतिक प्रयोगशाला दिल्ली के प्रथम संचालक बने। १४ जून १९६१ ई. को मृत्यु हुई।

मद्रास विश्वविद्यालय ने आपको डी. एस. सी. की उपाधि प्रदान की। सन् १९४० में रॉयल सोसायटी के सदस्य चुने गए। सन् १९४६ में 'सर' की उपाधि से विभूषित किए गए। स्वतंत्र भारत की सरकार ने पद्मभूषण उपाधि प्रदानकर सम्मानित किया। सन् १९४५-४६ में भारतीय राष्ट्रीय विज्ञान अकादमी के अध्यक्ष चुने गए। सन् १९५० में भारतीय विज्ञान कांग्रेस के भौतिकी विभाग के अध्यक्ष और बाद में इस संस्था के अध्यक्ष चुने गए। आप भारतीय परमाणु आयोग एवं भारतीय वैज्ञानिक एवं औद्योगिक अनुसंधान परिषद् के संचालक मंडल के भी सदस्य थे। आपने अनेक अंतरराष्ट्रीय सम्मेलनों में भारत का प्रतिनिधित्व सफलतापूर्वक किया था।

भौतिकी की प्रत्येक दिशा में आपका महत्वपूर्ण योगदान रहा। प्रकाशिकी, चुंबकत्व, इलेक्ट्रानिकी, ठोस अवस्था भौतिकी, तथा विशेषकर धातु भौतिकी पर आपने अनेक खोज की। सर सी. वी. रमण के साथ रमण-प्रभाव की खोज में भी योग दिया। वैज्ञानिक संसार ने प्रकाशिकी एवं मणिभ (क्रिस्टल) पर चुंबककीय प्रभाव संबंधी आपके अन्वेषण कार्य को अत्यंत ही महत्वपूर्ण माना। आपके अनुसंधान संबंधी अनेक निबंध 'ट्रैंज़ैंक्शंस ऐंड प्रोसीडिंग्स ऑव रायल सोसाइटी' (Transactions and Proceedings of Royal Society) में प्रकाशित हुए हैं।

## बाहरी कड़ियाँ

श्रेणी:भौतिक विज्ञानी
श्रेणी:भारतीय वैज्ञानिक

श्रेणी:१९५४ पद्म भूषण
जर्मन साम्राज्य

right|thumb|300px|जर्मन साम्राज्य
right|thumb|300px|यूरोप में १९१४ में प्रथम विश्वयुद्ध के पूर्व जर्मन साम्राज्य का विस्तार

**जर्मन साम्राज्य** (जर्मन भाषा : *Deutsches Reich या Deutsches Kaiserreich*) ऐतिहासिक जर्मन राष्ट्र-राज्य था जो १८७१ में जर्मनी के एकीकरण से लेकर १९१८ में प्रथम विश्वयुद्ध में जर्मनी की पराजय तक अस्तित्व में था। १९१८ में यह संघीय गणराज्य बन गया। जर्मन साम्राज्य को कभी-कभी *जर्मन राइख* (German Reich) भी कहते हैं।

## इन्हें भी देखें
*जर्मनी का इतिहास
*तृतीय साम्राज्य (थर्ड राइख)

श्रेणी:यूरोप का इतिहास
कुमारदास

**कुमारदास** संस्कृत के महाकाव्य जानकीहरण के रचयिता हैं। वे सिंहल (श्रीलंका) के राजा थे।

श्रेणी:संस्कृत साहित्यकार
तुम्हारी पाखी

**तुम्हारी पाखी** एक भारतीय टेलीविजन धारावाहिक है जो लाइफ ओके पर प्रसारित होता है। 11 नवम्बर 2013 को इसका प्रथम प्रसारण किया गया। यह धारावाहिक शरतचन्द्र चट्टोपाध्याय के उपन्यास **नवा विधान** पर आधारित है। 
धारावाहिक के कुछ प्रकरणों का रक्षण नई दिल्ली में भी हुआ है।

## कथानक
यह धारावाहिक इंसानी रिश्तों की उलझन एवं प्यार के नाजुक लेकिन जटिल बंधनों को दर्शाता है। ये कहानी शिमला के एक आकर्षक लेकिन स्वार्थी और शक्तिशाली व्यापारी अंशुमन (इक़बाल खान) और खूबसूरत लेकिन सहज एवं अच्छे स्वभाव वाली चितौड़ की टुरिस्ट गाइड पाखी (**श्रद्धा आर्या**) के इर्द-गिर्द घूमती है। 
कार्यक्रम में दोनों की बचपन में ही शादी हो चुकी है। जहां पाखी एक और इस रिश्ते की स्वीकृति के लिए अंशुमन का इंतजार करती है वहीं अंशुमन इस रिश्ते से अनजान है। परिस्थितियां अंशुमन को पाखी के पास जाने को मजबूर कर ही देती है।

## पात्र

## सन्दर्भ

## इन्हें भी देखें
* तुम्हारी पाखी टाईटल संगित

## बाहरी कड़ियाँ
* लाइफ ओके – आधिकारिक जालस्थल
जटावर्मन् सुंदर पांड्य प्रथम

right|thumb|300px|जटावर्मन् सुंदर पांड्य प्रथम के राज्य की सीमा
**जटावर्मन् सुंदर पांड्य प्रथम** (१२५१ - १२६८ ई.) पाण्ड्य राजवंश का सबसे महान शासक था जिसके समय में पांड्य साम्राज्य का चरमोत्कर्ष हुआ। उसकी गणना दक्षिणी भारत के इतिहास के प्रसिद्ध विजेताओं में होती है।

## परिचय
जटावर्मन् सुंदर पांड्य  1251-1268 तक प्रथम ने अपने राज्यकाल के प्रारंभ में ही चेर नरेश वीर रवि उदयमार्तड वर्मन् और उसकी सेना को नष्ट किया और मलैनाडु का विध्वंस किया। उसने राजेंद्र चोल को अपनी अधीनता स्वीकार करने और कर देने के लिये विवश किया। उसने लंका पर आक्रमण करके वहाँ के नरेश से अत्यधिक मोती और कई हाथी लिए। उसने होयसलों के अधिकार में करवेरि प्रदेश पर आक्रमण किया ओर कण्णान्नूर कोप्पम् के दुर्ग पर अधिकार कर लिया। इस युद्ध में होयसलों की बहुत क्षति हुई, कई सेनानायक मारे गए और पांड्यों के हाथ में हाथी, घोड़े, धन और स्त्रियाँ आईं। होयसल नरेश वीर सोमेश्वर के युद्ध से भाग जाने पर सुंदर पांड्य ने युद्ध समाप्त कर दिया किंतु कुछ समय बाद वीर सोमेश्वर ने युद्ध फिर से आरंभ किया। इस युद्ध में वीर सोमेश्वर सुंदर पांड्य के ही हाथों मारा गया। सुंदर पांड्य ने शेंदमंगलम् में पराजित करके पहले तो उसके राज्य पर अपना अधिकार कर लिय किंतु बाद में कोप्पेरुग्जिंग को फिर से शासनाधिकार दे दिया। संभवत: कोप्पेरुग्जिंग और वीर सोमेश्वर के विरुद्ध युद्ध के संबंध में ही सुंदर पांड्य ने केंग और मगदै की विजय की थी। चिदंबरम् हेते हुए वह श्रीरंगम् तक गया। उत्तर की ओर उसने आक्रमण करके तेलुगु चोड शासक गंडगोपाल को पराजित किया, जो युद्ध ही में मारा गया और कांची पर अधिकार कर लिया किंतु बाद में उसके भाइयों को अपने सामंत के रूप में शासन करने दिया। उसने काकतीय नरेश गणपति और एक बाण सामंत को भी पराजित किया जो संभवत: गंडगोपाल के सहायक थे। इन विजयों के उपलक्ष में उसने नेल्लोर में वीराभिषेक किया। 

जटावर्मन् सुंदर पांड्य को अपने शासन में दूसरे पांड्य राजकुमारों से सहायता मिली थी जिसमें जटावर्मन् वीर पांड्य प्रथम अपनी विजयों के कारण उल्लेखनीय है। अपनी विजयों के द्वारा सुंदर पांड्य ने साम्राज्य की सीमाओं का विस्तार लंका से नेल्लोर तक कर लिया था। उसे अपने प्रभाव और वैभव के प्रदर्शन की विशेष रुचि थी। उसन श्रीरंगम् और नेल्लोर में अपना अभिषेक ही नहीं संपन्न किया वरन् कई बार तुलाभार भी किया। उसने कई भव्य उपाधियाँ भी धारण की, यथा *"महाराजाधिराज श्री परमेश्वर, एल्लांदलैयानान्, समस्त जगदाधार, एम्मंडलमुम्-कोंडरुलिय, मरकत पृथ्वीभृत् और राजतपन।"* अपनी विजयों से प्राप्त प्रभूत धन का उपयोग उसने चिंदंबरम् और श्रीरंगम् मंदिरों को दान देने और सुशोभित करने में किया। उसने दोनों मंदिरों की छतों को हिमाच्छादित किया, चिदंबरम् के मंदिर में एक सोने का संभामंडप बनवाया ओर श्रीरंगम् के मंदिर को १८ लाख स्वर्ण मुद्राएँ दीं।

## इन्हें भी देखें
* जटावर्मन् सुंदर पांड्य द्वितीय
* जटावर्मन् सुंदर पांड्य तृतीय

श्रेणी:भारत का इतिहास
श्रेणी:पाण्ड्य राजवंश
जटावर्मन् सुंदर पांड्य द्वितीय

**जटावर्मन् सुंदर पांडय द्वितीय** मारवर्मन् कुलशेखर पांड्य (१२६८-१३१० ई.) के राज्यकाल के पूर्वार्ध में संयुक्त शासक था। उसका सिंहासनारोहण १२७६ ई. में हुआ और उसने १२९२ ई. तक राज्य किया।

## इन्हें भी देखें
* जटावर्मन् सुंदर पांड्य तृतीय
* जटावर्मन् वीर पांड्य द्वितीय

श्रेणी:भारत का इतिहास
श्रेणी:पाण्ड्य राजवंश
जटावर्मन् सुंदर पांड्य तृतीय

**जटावर्मन् सुंदर पांड्य तृतीय** मारवर्मन् कुलशेखर पांड्य का ज्येष्ठ पुत्र था और १३०३ ई. से शासन में संयुक्त हुआ था। उसका उपनाम 'दंडरामन' था। इस नाम के सिक्के संभवत: उसी के हैं। उसने अपने पिता की हत्या करके अपने भाई जटावर्मन् वीर पांड्य द्वितीय के साथ सिंहासन के लिए दीर्घकालीन संघर्ष किया था। उसने मदुरा पर अपना अधिकार स्थापित किया था। १३१९ उसके राज्यकाल की अंतिम ज्ञात तिथि है। संभवत: रविवर्मन् कुलशेखर और प्रतापरुद्र द्वितीय की विजयों के बाद उसका अधिकार अधिक समय तक नहीं बना रह सका।

## इन्हें भी देखें
* जटावर्मन् वीर पांड्य द्वितीय
* रविवर्मन् कुलशेखर

श्रेणी:भारत का इतिहास
श्रेणी:पाण्ड्य राजवंश
बायर

**बायर एजी** (Bayer AG ; जर्मन उच्चारण : [ˈbaɪ̯ɐ]) जर्मनी की रासायनिक एवं औषधि कम्पनी है। इसकी स्थापना १८६३ में हुई थी। 

## बाहरी कड़ियाँ
*गोलियों का साम्राज्य

श्रेणी:बहुराष्ट्रीय कम्पनी
जटावर्मन् कुलशेखर पाण्टियऩ्

350px|right|thumb|'''जटावर्मन् कुलशेखर पाण्ड्य प्रथम'''

**जटावर्मन् कुलशेखर पाण्ड्य प्रथम** (तमिल : முதலாம் சடையவர்மன் குலசேகரன் / मुतलाम् चटैयवर्मऩ् कुलचेकरऩ्) पाण्ड्य राजवंश का शासक था जिसने दक्षिण भारत के कुछ क्षेत्रों पर ११९० से १२१६ ई तक शासन किया। वह संभवत: विक्रम पांड्य का पुत्र था और उसके पश्चात् सिंहासन पर बैठा। यह 'राजगंभीर' के नाम से भी विख्यात था।

## परिचय
जटावर्मन् कुलशेखर पांड्य प्रथम के अभिलेख, मदुरा, रामनाड और तिरुनेल्वॆलि से प्राप्त हुए हैं। जेतुंगनाडु का तिरुवंडि नरेश उसका सामंत था। इसने कोदै रविवर्मन् से, जो चेरवंशीय नरेश था, वैवाहिक संबंध किए थे। उसने चोलों की प्रभुता का अंत कर पांड्यों की स्वतंत्रता स्थापित करने का प्रयत्न किया। इस कारण यह चोल नरेश कुलोत्तुगं तृतीय का कोपभाजन हुआ जिसने १२०५ ई. में तीसरी बार पांड्य देश पर आक्रमण किया। यद्यपि कुलोत्तुंग ने राजधानी को लूटा और पांड्यों के अभिषेकभवन को नष्ट-भ्रष्ट किया, फिर भी उसकी सफलता आंशिक रहीं। उसके आक्रमण के बाद कुलशेखर को फिर से राज्य का अधिकार प्राप्त हुआ।

कुलशेखर यशस्वी शासक था। उसके अभिलेखों से उसकी शासनव्यवस्था का कुछ आभास मिलता है। राजभवन की सेविकाओं का भी उल्लेख आता है। एक अभिलेख में उसके द्वारा एक जलाशय का गहरा करने के लिए १०० द्रंमों के नाम का उल्लेख है। एक अन्य अभिलेख में कई गाँवों को मिलाकर एक नए गाँव की स्थापना का विवरण है।

**जटावर्मन् कुलशेखर पांड्य द्वितीय** को मारवर्मन् सुंदर पांड्य प्रथम ने १२३८ ई. में युवराज के रूप में शासन से संबंधित किया था किंतु यह अधिक दिन तक जीवित नहीं रहा। उसकी मृत्यु के बाद १२३८ ई. में ही **[[मारवर्मन् सुंदर पांड्य द्वितीय]]** युवराज के रूप में शासन से संबंधित हो गया था।

**[[जटावर्मन् कुलशेखर पांड्य तृतीय]]** के शासन का प्रारंभ १३९५-९६ ई. में हुआ। उसके अभिलेख तिन्नेवेल्लि के बाहर नहीं मिलते। शासन के १४वें वर्ष में उसने एक मंदिर बनवाया और १६वें वर्ष में एक नए गाँव की स्थापना की।

श्रेणी:भारत का इतिहास
श्रेणी:पाण्ड्य राजवंश
जटावर्मन् वीर पांड्य द्वितीय

**जटावर्मन् वीर पाण्ड्य द्वितीय** मारवर्मन् कुलशेखर पांड्य का अनौरस (illegitimate) किंतु प्रिय रानी का पुत्र था। मारवर्मन् कुलशेखर ने उसे अपने शासन के अंतिम वर्षों में १२९६ ई. से शासन में संयोजित किया था और संभवत: यह प्रकट किया था कि यही राज्य का भावी अधिकारी है। यह बात उसके ज्येष्ठ और औरस पुत्र जटावर्मन् सुंदर पांड्य तृतीय की बुरी लगी। उसने अपने पिता की हत्या करके १३१० ई में सिंहासन पर बलात् अधिकार कर लिया। किंतु वीर पांड्य ने उसे पराजित कर मदुरा छोड़ने पर विवश किया। सुंदर पांड्य ने अलाउद्दीन खिलजी अथवा मलिक काफूर से सहायता के लिये प्रार्थना की। वीर पांड्य ने होयसल नरेश वल्लाल तृतीय की, मलिक काफूर के विरुद्ध सहायता करके मलिक काफूर को अप्रसन्न कर दिया। किंतु यह सब जो बहाने मात्र थे। वीर वल्लाल ने काफूर की अधीनता स्वीकार कर उसकी आक्रमणकारी सेना की सहायता की। किंतु वीर पांड्य और सुंदर पांड्य ने आपसी कलह भूलकर आक्रमणकारी का विरोध किया और बिना खुलकर युद्ध किए उसे परेशान किया। काफूर ने वीर पांड्य की राजधानी वीरधूल पर आक्रमण किया। मुसलमानों का अधिकार होने से पहले ही वीर पांड्य कंदूर भाग गया। काफूर, वीर पांड्य की राजधानी मदुरा पर आक्रमण करता हुआ दिल्ली लौट गया। उसके लौटते ही वीर पांड्य और सुंदर पांड्य का कलह फिर आरंभ हो गया। मुसमलमानों ने सुंदर पांड्य की पूरी सहायता नहीं की। इसी समय परिस्थिति का लाभ उठाकर केरल के शासक रविवर्मन् कुलशेखर ने पांड्यदेश पर आक्रमण कर कांची तक अधिकार कर लिया। वीर पांड्य उससे मिल गया। काकतीय नरेश प्रतापरुद्र द्वितीय ने सुदंर पांड्य के पक्ष में रविवर्मन् कुलशेखर और वीर पांड्य का पराजित किया और सुंदर पांड्य को बीरधूल के सिंहासन पर बैठाया। इसी समय खुसरों का आक्रमण हुआ जिसे कोई उल्लेखनीय सफलता नहीं मिली। इन आक्रमणों से वीर पांड्य की शक्ति क्षीण तो अवश्य ही हुई किंतु पांड्य देश के बड़े भूभाग पर उसका अधिकार बाद तक बना रह। उसके राज्यकाल के ४६वें वर्ष (१३४१ ई.) के अभिलेख भी उपलब्ध होते हैं।

## इन्हें भी देखें
* जटावर्मन् वीर पांड्य प्रथम
* मारवर्मन् कुलशेखर पांड्य प्रथम
* जटावर्मन् सुंदर पांड्य तृतीय

श्रेणी:भारत का इतिहास
श्रेणी:पाण्ड्य राजवंश
मारवर्मन् कुलशेखर पांड्य प्रथम

**मारवर्मन् कुलशेखर पाण्ड्य प्रथम** (तमिल : முதலாம் மாறவர்மன் குலசேகர பாண்டியன்) पाण्ड्य शासक था जिसने दक्षिण भारत के कुछ क्षेत्रों पर 1268 से 1308 CE तक शासन किया। उसकी मृत्यु के बाद पाण्ड्य राजवंश में आपस में ही युद्ध चिड़ गया (1308 - 1323 ई)।

## इन्हें भी देखें
* जटावर्मन् वीर पांड्य द्वितीय
* जटावर्मन् सुंदर पांड्य तृतीय

श्रेणी:भारत का इतिहास
श्रेणी:पाण्ड्य राजवंश
महिमभट्ट

**महिमभट्ट** कश्मीर के निवासी थे। इनका पूरा नाम **राजानक महिमभट्ट** था। इनका समय़ एकादश शताब्दी के लगभग माना जाता है। संस्कृत काव्यशास्त्र के प्रमुख आचार्य हैं। ये अपने शास्त्रग्रंथ व्यक्तिविवेक के कारण प्रसिद्ध हुए।इस ग्रन्थ में तीन विमर्श हैं। 
काव्यशास्त्र में ध्वनि के खण्डनकर्ता के रूप में प्रसिद्ध हैं। इनका ग्रंथ ‘व्यक्तिविवेक’ काव्य शास्त्र के इतिहास में मील का पत्थर है।

## जीवन चरित

श्रेणी:भारतीय काव्यशास्त्री
श्रेणी:संस्कृत आचार्य
कपालकुण्डला

**कपालकुंडला** (बंगला : *কপালকুণ্ডলা*) बंकिमचन्द्र चट्टोपाध्याय द्वारा रचित बंगाली भाषा का एक प्रेम उपन्यास है। इसकी रचना १८६६ में हुई थी। इसमें 'कपालकुण्डला' नामक एक वनवासी कन्या की कहानी है जो सप्तग्राम के नवकुमार नामक एक लड़के से प्यार करने लगती है और फिर उससे विवाह कर लेती है। उपन्यास में दिखाया गया है कि वह वनवासी कन्या नगर के जीवन से तालमेल नहीं बैठा पाती है।
## अन्य विकि परियोजनाओं में

## बाहरी कड़ियाँ

*कपालकुण्डला (हिन्दी अनुवाद) (गूगल पुस्तक)
*कपालकुण्डला (विकिस्रोत)

श्रेणी:बांग्ला उपन्यास
व्यक्तिविवेक

** व्यक्तिविवेक **, आचार्य महिमभट्ट द्वारा रचित भारतीय काव्यशास्त्र का ग्रन्थ है। इसमें आचार्य ने काव्यशास्त्र में प्रवर्तित 'ध्वनि सम्प्रदाय' का खण्डन किया है। यह पुस्तक विमर्शों में विभक्त है। इसमें कुल तीन विमर्श हैं। सबसे पहले शब्द खण्डन, अर्थ खण्डन तत्पश्चात व्यंजना का खण्डन करके ध्वनि को अनुमान में अन्तर्भूत किया है। इस पुस्तक के तीन भाग हैं- कारिका, वृत्ति और उदाहरण।

श्रेणी:पुस्तकें
श्रेणी:भारतीय काव्यशास्त्र
जटावर्मन् वीर पांड्य प्रथम

**जटावर्मन् वीर पांड्य प्रथम** (१२५३ - १२७५ ई.) ने प्रसिद्ध पांड्य नरेश जटावर्मन् सुंदर प्रथम (१२५१-१२६८ ई.) के राज्यकाल में दीर्घकाल तक संयुक्त उपराजा की भाँति राज्य किया। मारवर्मन् कुलशेखर प्रथम (१२६८-१३१०) भी वीर पांड्य के साथ पहले संयुक्त उपराजा और बाद में प्रमुख शासक के रूप मे सम्बंधित था। 

वीर पांड्य के कुछ अभिलेख कांचीपुरम् और कोयंबटूर से भी उपलब्ध हुए हैं, लेकिन प्राय: वे तिन्नेवेल्लि, मथुरा, रामनाड और पुदुक्कोट्टै में मिलते हैं। उसके अभिलेखों में भी उल्लिखित हैं जिससे संभावना है कि उसने सुंदर पांड्य के राज्यकाल में उसकी ओर से अनेक अभियानों में भाग लिया। उसके अभिलेखों से ज्ञात होता है कि उसने कोंगु, चोल और लंका की विजय की; वडुग लोगों की पहाड़ी को नष्ट किया, गंगा और कावेरी के तट पर अधिकार किया, वल्लान् को पराजित किया और चिंदबरम् में पड़ाव डाला जहाँ उसने काडव से कर वसूल किया और उसका अभिषेक हुआ। इन उल्लेखों में से कई का रूप स्पस्ट नही है। लंका पर आक्रमण उसने लंका के एक मंत्री की प्रार्थना पर ही किया था। लंका के राजकुमार को पराजित कर और मारकर उसने दूसरे राजकुमार और मलय प्रायद्वीप के चंद्रभानु के एक पत्र को अपनी अधीनता स्वीकार करने पर बाध्य किया। उसके अभिलेखों से तत्कालीन शासनव्यवस्था पर प्रकाश पड़ता है, यथा, न्यायव्यवस्था और फाल द्वारा परीक्षा, सभा के भूमिप्रबंध और कर संबंधी अधिकार और कार्य, तथा प्रचलित सिक्के।

## इन्हें भी देखें
* जटावर्मन् वीर पांड्य द्वितीय

श्रेणी:भारत का इतिहास
श्रेणी:पाण्ड्य राजवंश
कुमारव्यास

**कुमारव्यास** कन्नड के लोकप्रिय कवि थे। इनका मूल नाम नाराणप्प था। उन्होंने व्यासरचित महाभारत के आधार पर एक प्रबंध काव्य रचा और व्यास के प्रति अपनी श्रद्धा प्रकट करने के हेतु अपने काव्य का नाम 'कुमारव्यास भारत' रखा। सभंवतः इसी कारण नारणप्प कुमारव्यास के नाम से प्रसिद्ध हुए।

## परिचय
कुमारव्यास का जन्म १५ वीं शताब्दी के पूर्वार्द्ध में कर्नाटक के गदुगु प्रांत के कोलिवाड नामक गाँव में हुआ था। उनके पिता का नाम लक्करसय्या अथवा लक्ष्मणदेव था। कहा जाता है, लक्करसय्या विजयनगर के राजा देवराज प्रथम के यहाँ कुछ समय तक सचिव भी थे। कुमारव्यास भागवत संप्रदाय के अनुयायी थे और गदुगु के वीरनारायण उनके आराध्यदेव थे।

कुमारव्यास ने महाभारत तथा एरावत नामक दो काव्यग्रंथ रचे थे। इनमे कन्नडभारत अथवा गदुगिन भारत उनकी अचल कीर्ति का आधारस्तंभ है। इनमे व्यासरचित महाभारत के प्रथम दस पर्वों की कथा भामिनिषट्पदि देशी छंद मे कही गई है। इसमें उन्होंने महाभारत के ममस्पर्शी प्रसंगों का सजीव चित्र प्रस्तुत करने मे पूरा कौशल दिखाया है। पाडंमरण, द्रोपदी-मान-भंग, कीचकवध, कर्णाजुनयुद्ध आदि प्रसंगों के वर्णन में कुमारव्यास की सहृदयता का परिचय मिलता है। कुमारव्यास कविताशक्ति कथासंविधान की अपेक्षा पात्रनिरूपण में अधिक रमी और निखरी है।

कृष्ण, कर्ण, अर्जुन, भीम, द्रोपदी, अभिमन्यु, उत्तरकुमार, दुर्योधन, द्रोण, विदुर आदि पात्रों ने कुमारव्यास के काव्य मे अमर होकर कलियुग में पदार्पण किया है। किसी आलोचक ने कहा है : 
:*कुमारव्यास के पात्र सचेतन ही विचरते हैं। जिस पात्र का स्पर्श कीजिए वही बोल उठता है।*
कुमारव्यास का भारत सर्वत्र भगवद्भक्ति की विमल प्रभा से आलोकित है। इसमें मानव जीवन की जटिल कथा तथा भगवद शक्ति की लीला की महिमा का सुंदर समन्वय हुआ है। यही कुमारव्यास की विशेष सम्यक् दार्शनिक दृष्टि है। इसकी भाषा मध्यकालीन कन्नड़ है जो अत्यंत सुगठित, सरल और सरस है। भामिनिषट्पदि छंद शैली मनोहर है। अलंकार योजना में कुमारव्यास सिद्धहस्त है। वीर, अदभुत, हास्य आदि इसके प्रधान रस हैं। कुमारव्यास के भारत मे कन्नड़भाषियों का जीवनदर्शन पूर्ण रूप से प्रतिबिंबित है।

श्रेणी:कन्नड साहित्यकार
सीख

किसी कथा या घटना से हमे जो नीतिगत सन्देश प्राप्त होता है, उसे **सीख** या शिक्षा (moral) कहते हैं। किसी कथा या घटना से क्या शिक्षा मिली, यह श्रोता पर छोड़ा जा सकता है या किसी सूत्रवाक्य में उसे कहा भी जा सकता है।

श्रेणी:कथाएँ
श्रेणी:साहित्य
वादी

* वादी स्वर (संगीत) - संगीत में, किसी राग में सबसे अधिक प्रयुक्त होने वाला/वाले स्वर।
* वादी (भूगोल) - घाटी, उपत्यका अथवा दरी को कहते हैं; घाटी को अनुप्रेषित।
* वादी (विधि) - न्यायलय में वाद दर्ज करने वाला व्यक्ति।
नरोत्तम लाल जोशी

**नरोत्तम लाल जोशी** राजस्थान विधानसभा के प्रथम अध्यक्ष थे।(29 फरवरी 1952-1957) यह  राजस्थान लोक सेवा आयोग के सदस्य भी रहे है । कांग्रेस विधायक, झुंझुनूं ।
इसकी सदस्य संख्या 160 थी ।नरोत्तमलाल जोशी का जन्म 16 दिसंबर 1914 को झुंझुनू में हुआ. प्रारंभ से राष्ट्रीय विचारधारा से जुड़े होने के कारण उन्होंने स्वतंत्रता संग्राम में भाग लिया और सामंती शोषण के खिलाफ प्रजामंडल आंदोलनों में सक्रिय भूमिका निभाई. स्वाधीनता के बाद प्रदेश में वर्ष 1952 में हुए पहले आम चुनाव में वह विधानसभा के सदस्य बने और उन्हें 31 मार्च 1952 को प्रथम राजस्थान विधानसभा के प्रथम अध्यक्ष के रूप में चुना गया. श्री जोशी मार्च 1952 से 25 अप्रैल 1957 तक विधानसभा के अध्यक्ष रहे. उनका निधन 3 दिसंबर 1994 को जयपुर में हुआ.

## सन्दर्भ

श्रेणी:भारतीय राजनीतिज्ञ
श्रेणी:राजस्थान विधानसभा के अध्यक्ष
चित्रलेखा (बहुविकल्पी)

**चित्रलेखा** से निम्नलिखित का बोध होता है-

* चित्रलेखा (उपन्यास) - भगवती चरण वर्मा का हिन्दी उपन्यास
* चित्रलेखा (पत्रिका)
* चित्रलेखा - हिन्दी फ़िल्म
* चित्रलेखा (सिंहासन बत्तीसी) - सिंहासन बत्तीसी कथा की दूसरी पुतली
उत्तर प्रदेश के लोक सभा निर्वाचन क्षेत्र

**उत्तर प्रदेश के लोक सभा निर्वाचन क्षेत्र** व उनकी सीमाओं में शामिल विधानसभा क्षेत्र :

संसदीय निर्वाचन क्षेत्र और उनका विस्तार

राज्य में लोक सभा सीट 80 विधासभा सीट 403 हैं।

## सन्दर्भ

श्रेणी:उत्तर प्रदेश के लोकसभा निर्वाचन क्षेत्र
नारायण राजवंश

right|thumb|300px|काशीराज का ध्वज
right|thumb|काशीराज का दुर्ग (रामनगर दुर्ग) सामने से
thumb|काशी नरेश राजा छेत सिंह (१७७०–१७८१)
**नारायण वंश** १००० ई से १९४८ तक बनारस पर शासन करने वाला वंश था। यह भूमिहार ब्राह्मण परिवार था। रामनगर किला तथा इसका संग्रहालय १८वीं शताब्दी से ही काशीनरेश का निवास तथा इस राजवंश के इतिहास का निक्षेपस्थल रहा है। आज भी काशीनरेश बनारस के लोगों के लिये श्रद्धेय हैं। बनारस के लोग काशीनरेश को शिव का अवतार मानते हैं। काशीनरेश ही काशी के सभी प्रमुख सांस्कृतिक आयोजनों के मुख्य संरक्षक तथा आवश्यक अंग होते हैं।

## इन्हें भी देखें
* रामनगर किला
* रामनगर, वाराणसी
* काशी का इतिहास
* वाराणसी का इतिहास

## सन्दर्भ
## बाहरी कड़ियाँ
*रामनगर की रामलीला का अलग ही अंदाज

श्रेणी:वाराणसी
चित्रलेखा (उपन्यास)

**चित्रलेखा** भगवती चरण वर्मा द्वारा रचित हिन्दी उपन्यास है। यह न केवल भगवतीचरण वर्मा को एक उपन्यासकार के रूप में प्रतिष्ठा दिलाने वाला पहला उपन्यास है बल्कि हिन्दी के उन विरले उपन्यासों में भी गणनीय है जिनकी लोकप्रियता काल की सीमा को लाँघती रही है।

1934 में प्रकाशित 'चित्रलेखा' ने लोकप्रियता के कई पुराने कीर्तिमान बनाए थे। कहा जाता है कि अनेक भारतीय भाषाओं में अनूदित होने के अतिरिक्त केवल हिन्दी में नवें दशक तक इसकी ढाई लाख से अधिक प्रतियाँ बिक चुकी थीं। 1940 में [केदार शर्मा] के निर्देशन में "चित्रलेखा" पर एक फिल्म भी बनी।

चित्रलेखा की कथा पाप और पुण्य की समस्या पर आधारित है। पाप क्या है? उसका निवास कहाँ है? - इन प्रश्नों का उत्तर खोजने के लिए महाप्रभु रत्नाकर के दो शिष्यों, श्वेतांक और विशालदेव, क्रमश: सामंत बीजगुप्त और योगी कुमारगिरि की शरण में जाते हैं। और उनके निष्कर्षों पर महाप्रभु रत्नांबर की टिप्पणी है, ‘‘संसार में पाप कुछ भी नहीं है, यह केवल मनुष्य के दृष्टिकोण की विषमता का दूसरा नाम है। हम न पाप करते हैं और न पुण्य करते हैं, हम केवल वह करते हैं जो हमें करना पड़ता है।’’

## सन्दर्भ

## इन्हें भी देखें
* चित्रलेखा (हिन्दी फिल्म)

## बाहरी कड़ियाँ
*‘चित्रलेखा’ और सिनेमाई रूपांतरण की समस्याएँ (जवरीमल्ल पारख)
*चि‍त्रलेखा : पाप और पुण्य को परिभाषित करता सशक्त उपन्यास (वेबदुनिया)
*पाखंड का 'पर्दाफाश' करती 'चित्रलेखा' (विजय राजबली माथुर)

श्रेणी:हिन्दी ग्रन्थ
रामनगर किला

right|thumb|300px|रामनगर के दुर्ग का एक भाग
right|thumb|300px|रामबाग तथा रामनगर दुर्ग (१९०५ में)
**रामनगर का किला** वाराणसी के रामनगर में स्थित है। यह गंगा नदी के पूर्वी तट पर तुलसी घाट के सामने स्थित है। इसका निर्माण १७५० में काशी नरेश बलवन्त सिंह ने कराया था। यह मक्खन के रंग वाले चुनार के बलुआ पत्थर से  बना है। वर्तमान समय में यह किला अच्छी स्थिति में नहीं है। यह दुर्ग तथा इसका संग्रहालय बनारस के इतिहास का खजाना है। आरम्भ से ही यह दुर्ग काशी नरेश का निवास रहा है।

## इन्हें भी देखें
* रामनगर, वाराणसी
* काशी का इतिहास
* वाराणसी का इतिहास

श्रेणी:वाराणसी
श्रेणी:वाराणसी ज़िले में पर्यटन आकर्षण
बनारस रियासत

right|thumb|300px|बनारस रियासत का ध्वज
**बनारस रियासत** भारत में ब्रिटिश राज के समय मौजूद एक रियासत थी। १५ अक्टूबर १९४८ को इस रियासत के तत्कालीन राजा ने भारतीय संघ में मिलने के लिये समझौते पर हस्ताक्षर किये।

काशी रियासत की जड़े काशी राज्य तक जाती हैं जो ११९४ तक एक स्वतंत्र राज्य था। आधुनिक काशी राज्य ( Beneras State) पूरब दिशा में बिहार के बक्सर जिले, ऊतर प्रदेश के बलिया जिले से, पश्चिम दिशा में इलाहाबाद की सीमा तक, ऊतर दिशा में सिद्धार्थ नगर जिले एवं दक्षिण दिशा में सोनभद्र जिले तक के विशाल भू-भाग पर फैला हुआ था। इसके शासक भूमिहार ब्राह्मण थे।
जो मूलतः कित्थू मिश्रा परिवार में गौतम गोत्र के वंशज थे ।१७७५ में यह अंग्रेजों के अधिकार में आ गया। सन १९११ में यह एक रियासत बन गयी।

## इन्हें भी देखें
* रामनगर किला
* काशी
* काशी जनपद
* काशी का इतिहास

श्रेणी:वाराणसी
हिमानी विज्ञान

[right|thumb|300px|[काराकोरम की बाल्तोरो हिमानी का एक चित्र]]

**हिमानी विज्ञान** अथवा **हिमनद विज्ञान** (अंग्रेजी:Glaciology; फ्रैंक-प्रांतीय शब्द: glace, "बर्फ़"; याँ लातीनी: glacies, "हिम या बर्फ़"; और यूनानी: λόγος, logos, "अध्ययन"; अर्थात "हिम या बर्फ़ का अध्ययन") सामान्य तौर पर बर्फ़ और इससे जुड़ी प्रक्रियाओं का अध्ययन है और विशिष्ट रूप में हिमनदों के अध्ययन से संबंधित विज्ञान है। दूसरे शब्दों में यह पृथ्वी के हिममण्डल का अध्ययन एवं विश्लेषण करता है।

अतएव हिमानी विज्ञान को एक ऐसे अंतरविषयी विज्ञान के रूप में परिभाषित किया जाता है जो भूभौतिकी, भूविज्ञान, भौतिक भूगोल, भू-आकृति विज्ञान, जलवायु विज्ञान, मौसम विज्ञान, जलविज्ञान, जीव विज्ञान तथा पारिस्थितिकी को जोड़ते हुए हिमनदों की क्रियाविधि, उनकी आकारिकी, एवं मानव जीवन पर उनके विविध प्रभावों का अध्ययन करता है। पृथ्वी के बाहर चंद्रमा, मंगल, यूरोपा इत्यादि परापार्थिव पिण्डों पर हिम के अध्ययन को एस्ट्रोग्लेशियोलाजी नाम भी दिया गया है।

## सन्दर्भ


श्रेणी:हिमानी विज्ञान
श्रेणी:भू-आकृति विज्ञान
श्रेणी:भौतिक भूगोल
विज्ञान
दीपा गोपालन वाधवा

**दीपा गोपालन वाधवा** जापान में भारत की राजदूत हैं।

## सन्दर्भ

श्रेणी:राजदूत
हिममण्डल

**हिममण्डल** पृथ्वी की सतह के उन भागों के लिए एक सर्वव्यापी शब्द है जहाँ जल ठोस रूप में है, जिसमें समुद्री बर्फ़, झील की बर्फ़, नदी की बर्फ़, हिमावरण, हिमानी, हिमटोपियाँ, हिमचादरें और संशीत भूमि (जिसमें स्थायी बर्फ़​ शामिल है) शामिल हैं। इस प्रकार, जलमण्डल के साथ एक विस्तृत अधिव्यापन होता है। हिममण्डल वैश्विक जलवायु तन्त्र का एक अभिन्न अंग है, जिसमें सतही ऊर्जा और आर्द्रता प्रवाह, बादलों, वर्षण, जल विज्ञान, वायुमण्डलीय और समुद्री परिसंचरण पर इसके प्रभाव से उत्पन्न महत्वपूर्ण सम्बद्धता और पुनर्भरण हैं। इन प्रतिक्रिया प्रक्रियाओं के माध्यम से, क्रायोस्फीयर वैश्विक जलवायु में और वैश्विक परिवर्तनों के लिए जलवायु प्रतिरूप की प्रतिक्रिया में महत्वपूर्ण भूमिका निभाता है। पृथ्वी की सतह का लगभग 10% अंश बर्फ़ से ढका है, लेकिन यह द्रुत गति से घट रहा है। विहिमानीकरण शब्द हिममण्डलीय सुविधाओं के पीछे हटने का वर्णन करता है। हिमविज्ञान हिममण्डल का अध्ययन है।

## सन्दर्भ


श्रेणी:हिमानियाँ
श्रेणी:हिमानी विज्ञान
श्रेणी:हिमानीय स्थलाकृतियाँ
श्रेणी:भौतिक भूगोल
विद्याधर (बहुविकल्पी)

**'विद्याधर**' से निम्नलिखित का बोध होता है-

# **[[विद्याधर]]** - हिमालय में रहने वाले उपदेव
# **[[विद्याधर (साहित्यशास्त्री)]]** - 'एकावली' नामक ग्रंथ के रचयिता
# **[[विद्याधर सूरजप्रसाद नैपाल]]**
# **[[विद्याधर चक्रवर्ती]]**
# **[[विद्याधर शास्त्री]]**
# **[[विद्याधर (चंदेल)]]**
# **[[विद्याधर चक्रवर्ती|विद्याधर भट्टाचार्य]]** - जयपुर नगर के वास्तुशिल्पी
खुदाबादी लिपि

right|thumb|300px|खुदाबादी लिपि में लिखा 'सिंधी'
**खुदाबादी लिपि** एक लिपि है जो सिन्धी भाषा को लिखने के लिये उपयोग की जाती है। इसे वानिकी, हटवानिकी या हटकई भी कहते हैं। इस लिपि का आविष्कार खुदाबंद के निवासी सिन्धी स्वर्णकार समुदाय के लोगों ने १५५० में किया था।
550px|center|thumb|खुदाबादी लिपि वर्णमाला

## खुदाबन्दी का यूनिकोड

Khudawadi


## सन्दर्भ

श्रेणी:लिपि
उत्तर प्रदेश के विधानसभा निर्वाचन क्षेत्रों की सूची

**उत्तर प्रदेश के विधान सभा निर्वाचन क्षेत्र**403

## सन्दर्भ

श्रेणी:उत्तर प्रदेश के विधानसभा निर्वाचन क्षेत्र
सीमुक

**सीमुक** अथवा **सीमुख** (230–207 ईसा पूर्व) भारत का राजा था जिसने सातवाहन राजवंश की स्थापना की। पुराणों में वह सिशुक या सिन्धुक नाम से वर्णित है। 

पुराणों के अनुसार आंध्र सीमुख सुशर्मन् के अन्य भृत्यों की सहायता से काण्वायनों का नाम कर पृथ्वी पर राज्य करेगा। पुराणों द्वारा दी गई आंध्र वंशावली के शासकों तथा उनके राज्यकाल को जोड़ने पर यह स्पष्ट हो जाता है कि सीमुक काण्वों के अंत (ई. पू. ४५) से लगभग दो शताब्दी पहले हुआ होगा और इसका मौर्य साम्राज्य के अंत में हाथ रहा होगा। पुराणों के अनुसार इसने २३ वर्ष राज्य किया। जैन स्रोतों के अनुसार उसने जैन तथा बौद्ध मंदिरों का निर्माण किया, किंतु अपने राज्यकाल के अंतिम समय अपनी निर्दयता के कारण उसका वध कर दिया गया।

श्रेणी:सातवाहन राजवंश
श्रेणी:भारत के राजा
रिफ़्ट घाटी

[thumb|right|250px|[प्लेट विवर्तनिकी|अपसारी प्लेट किनारे के सहारे एक रिफ़्ट घाटी, आइसलैंड में]]

**रिफ़्ट घाटी** (अंग्रेजी:Rift valley) एक स्थलरूप है जिसका निर्माण विवर्तनिक हलचल के परिणामस्वरूप होने वाले भ्रंशन के कारण होता है। ये सामान्यतया पर्वत श्रेणियों अथवा उच्चभूमियों के बीच स्थित लम्बी आकृति वाली घाटियाँ होती हैं जिनमें अक्सर झीलें भी निर्मित हो जाती है।

## इन्हें भी देखें
*स्थलमंडल
*ग्रेट रिफ़्ट घाटी
*भूविज्ञान

## सन्दर्भ


श्रेणी:भू-आकृति विज्ञान
श्रेणी:संरचनात्मक स्थलरूप
श्रेणी:प्लेट विवर्तनिकी
एच एल दत्तु

**हंडयाला लक्ष्मीनारायणस्वामी दत्तु** (जन्म: 3 दिसम्बर 1950) भारत के पूर्व मुख्य न्यायाधीश है। पूर्व में वे केरल उच्च न्यायालय व छत्तीसगढ़ उच्च न्यायालय में मुख्य न्यायाधीश थे। जिन्हें २३ फरवरी २०१६ को राष्ट्रीय मानवाधिकार आयोग का अध्यक्ष बनाया है। इन्हें के.जी.बालकृष्णन की सेवा निवृत्ति पश्चात रिक्त पड़े पद पर पांच वर्ष के लिये नियुक्त किया गया है।

## सन्दर्भ

श्रेणी:1950 में जन्मे लोग
श्रेणी:भारत के मुख्य न्यायाधीश
श्रेणी:न्यायाधीश
श्रेणी:जीवित लोग
बुलेट ट्रेन

**बुलेट ट्रेन** अत्यधिक तीव्र गति से चलने वाली नई प्रौद्योगिकी की ट्रेनों के लिए एक अनौपचारिक नाम है।

इस बारे में विस्तृत जानकारी के लिए निम्न लेख देखे जा सकते हैं:
* शिनकानसेन
* शंघाई मैग्लेव

## सन्दर्भ

श्रेणी:उच्च गति रेल
शाका लाका बूम बूम

***शाका लाका बूम बूम*** एक भारतीय टेलीविजन श्रृंखला है। यह श्रृंखला १५ अक्टूबर २००० से डीडी नेशनल चैनल पर ३० एपिसोड की श्रृंखला के रूप में प्रसारित हुई, जिसमें विशाल सोलंकी संजू के रूप में थे। श्रृंखला को बाद में २००१ में स्टार प्लस द्वारा लिया गया और १९ अगस्त २००२ को उनके संस्करण का प्रीमियर लीड के रूप में किंशुक वैद्य के साथ हुआ। यह श्रृंखला कई बार स्टार उत्सव, डिज़्नी चैनल भारत, डिज़नी एक्सडी और हंगामा टीवी पर भी प्रसारित हुई है। इसे विजय कृष्ण आचार्य ने लिखा और निर्देशित किया था।

## कथानक
कार्यक्रम की कहानी संजू नामक एक केन्द्रीय पात्र के चारों ओर घूमती रहती है जिसे एक जादुई कलम मिल जाती है। उस कलम की खासियत यह है कि उससे जो भी चित्र बनाए जाएं, वे वास्तविक रूप प्राप्त कर लेते हैं। यह कार्यक्रम 04 सत्र तक चला।

## पात्र

## सन्दर्भ

श्रेणी:भारतीय स्टार टीवी कार्यक्रम
श्रेणी:स्टार प्लस के धारावाहिक
श्रेणी:भारतीय टेलीविजन धारावाहिक
चन्द्रकान्त बाली

**पंडित चन्द्रकान्त बाली** संस्कृत साहित्य मर्मज्ञ एवं कालगणना विशेषज्ञ माने जाते हैं। 1914 में मुलतान (अब पाकिस्तान) में जन्मे पं॰ बाली की गिनती मुलतान के चोटी के विद्वानों में होती थी। "प्रबंध पंचनद", "दोहा मानसरोवर", "पंजाब प्रान्तीय हिन्दी साहित्य का इतिहास", "खारवेल प्रशस्ति", "आदि शंकराचार्य", "महाभारत युद्ध काल-मीमांसा" और "जैन कालगणना" नाम से उनकी सात पुस्तकें भी प्रकाशित हो चुकी हैं। अनेक ऐतिहासिक घटनाओं और पंचांगों के संयोजन से पं॰ बाली ने एक अनूठा कालतन्त्र विकसित किया है।

श्रेणी:भारतीय ज्योतिषी
श्रेणी:संस्कृत विद्वान
स्त्री द्वेष

**स्त्री द्वेष** महिलाओं या लड़कियों के प्रति नफरत या नापसंद है। स्त्री जाति से द्वेष यौन भेदभाव, महिलाओं की बदनामी, महिलाओं के खिलाफ हिंसा और महिलाओं के यौन वस्तुनिष्ठ सहित कई मायनों में प्रकट हो सकता हैं।

## सन्दर्भ

श्रेणी:भेदभाव
श्रेणी:लिंग
श्रेणी:घृणा
श्रेणी:नारीवाद
श्रेणी:लिंगवाद
श्रेणी:स्त्री द्वेष
एक्शन रोमांच गेम

**एक्शन रोमांच गेम** (आर्केड रोमांच गेम के रूप में भी जाना जाता हैं) वो वीडियो गेम हैं जो रोमांच गेम और एक्शन गेम खेल शैली के तत्वों को जोड़ कर बनाया जाता हैं। यह गेमिंग में शायद सबसे व्यापक और विविध शैली है और इसमें कई खेल शामिल करे जा सकते हैं जो बेहतरी के लिए संकीर्ण शैलियों के अंतर्गत वर्गीकृत किया जा सकते है। इस शैली में पहला ज्ञात गेम अटारी 2600 का खेल एडवेंचर (1979) है।

## इन्हें भी देखें
*ग्रैंड थेफ्ट ऑटो V
*खुली दुनिया
## सन्दर्भ

श्रेणी:वीडियो गेम शैली
खुली दुनिया

**खुली दुनिया** () वीडियो गेम स्तरीय डिजाइन का एक प्रकार है जहाँ खिलाड़ी एक आभासी दुनिया में आजादी से घूम सकते हैं और गेम के उद्देश्य पूरे करने के लिए काफी आज़ादी दी जाती हैं। "खुली दुनिया" और "मुक्त घूम", कृत्रिम बाधाओं के अभाव सुझाव देते हैं, अदृश्य दीवारें और लोडिंग स्क्रीन के विपरीत जो रेखीय स्तर डिजाइन में आम हैं। आम तौर पर खुला दुनिया गेम तथापि खेल के माहौल में कुछ प्रतिबंध लागू करते हैं, या तो पूर्णत तकनीकी सीमाओं के कारण या खेल में रैखिकता द्वारा लगाए गए (जैसे बंद क्षेत्रों के रूप में) सीमाओं के कारण।

## इन्हें भी देखें
*ग्रैंड थेफ्ट ऑटो V
*एक्शन रोमांच गेम

## सन्दर्भ

श्रेणी:वीडियो गेम शैली
अनाच्छादन

**अनाच्छादन** (अंग्रेज़ी:Denudation) भूपटल पर परिवर्तन लाने वाली कई प्रक्रियाओं का समूह है जिसके अंतर्गत अत्यंत मंथर गति से पृथ्वी की ऊपरी सतह कि चट्टानों का कटाव और क्षरण होता रहता है और भूपटल समतलता की ओर प्रवृत होता है।अनाच्छादन के प्रक्रमों को दो प्रमुख वर्गों में बाँटा जाता है, अपक्षय एवं अपरदन।

## सन्दर्भ

श्रेणी:भू-आकृति विज्ञान
अकादेमी

अकादमी एक अमेरिकी निजी सैन्य कंपनी हैं। इसे एरिक प्रिंस द्वारा 1997 में स्थापित किया गया।
## सन्दर्भ

श्रेणी:अमेरिकी कम्पनियाँ
श्रेणी:बहुराष्ट्रीय कम्पनियाँ
रिसर्चगेट

**रिसर्चगेट** (ResearchGate) वैज्ञानिकों एवं शोधकर्ताओं के लिए एक सामाजिक नेटवर्किंक साइट है जो शोधपत्र के आदान-प्रदान, प्रश्न पूछने एवं उत्तर देने तथा सहयोग (कोलैबोरेशन) पर आधारित है। इसकी स्थापना २००८ में हुई थी।

## बाहरी कड़ियाँ
*रिसर्चगेट का जालघर
*हर सुबह ऑफिस में बॉक्सिंग (डी डब्ल्यू वर्ड)

श्रेणी:सामाजिक नेटवर्किंग
कवर प्रणाली

**कवर प्रणाली** वीडियो गेम गेमप्ले मैकेनिक है जो कि आम तौर पर एक तीन आयामी दुनिया में आभासी खिलाड़ी को खतरों से बचने के लिए गुंजायश देता है। यह विधि वास्तविक जीवन सैन्य रणनीति का एक डिजिटल रूपांतरण है। गेमिंग में, एक कवर प्रणाली खिलाड़ी किरदार को नुकसान से बचने के लिए स्थिर या चलती बाधाओं का उपयोग करने देता है।

## इन्हें भी देखें
*ग्रैंड थेफ्ट ऑटो V
*स्वत: निशाना
## सन्दर्भ

श्रेणी:आभासी वास्तविकता
श्रेणी:वीडियो गेम
स्वत: निशाना

**स्वत: निशाना** () वीडियो गेम में एक शूटर प्रणाली जो खिलाड़ियों को निशाना लगाए बिना अन्य खिलाड़ी पात्रों को गोली मारने देता है। ज्यादातर मामलों में, खिलाड़ी के सामने वाला लक्ष्य पर निशाना खुद ही लग जाता हैं और खिलाड़ी को केवल ट्रिगर दबाना होता हैं।

## इन्हें भी देखें
*ग्रैंड थेफ्ट ऑटो V
*कवर प्रणाली

## सन्दर्भ

श्रेणी:वीडियो गेम शैली
परिप्रेक्ष्य (दृश्य)

**परिप्रेक्ष्य**, दृष्टि और दृश्य बोध के संदर्भ में, वो तरीका हैं जिसमें वस्तुएँ उनके आयामों, या दिक् विशेषताओं और वस्तुओं के सापेक्ष आँख की स्थिति के कारण आंखों को दिखाई देते हैं। शब्द के दो मुख्य अर्थ हैं: रैखिक परिप्रेक्ष्य और हवाई परिप्रेक्ष्य।

## सन्दर्भ
परिप्रेक्ष्य पर विचार करना महत्वपूर्ण है जब एक पाठक दुनिया या किसी घटना से सिर्फ अपने अनुभव से ज्यादा कुछ देख रहा हो स्थिति पर एक चरित्र का परिप्रेक्ष्य, अपने स्वयं के व्यक्तिगत अनुभव, व्यवहार, पूर्वाग्रह, सांस्कृतिक पृष्ठभूमि, और भावनाओं के आधार पर किसी अन्य चरित्र के परिप्रेक्ष्य से बहुत अलग हो सकता है। पाठकों को नई संभावनाओं तक पाठकों को खोलने के लिए, और अन्य संस्कृतियों या लोगों के बारे में पाठकों को पढ़ाने के लिए लेखक इन विभिन्न दृष्टिकोणों का उपयोग करते हैं एक बयान के परिप्रेक्ष्य उनके चारों ओर की दुनिया की ओर चरित्र के दृष्टिकोण पर केंद्रित है। परिप्रेक्ष्य इस दृष्टिकोण को निर्धारित करने में मदद करता है कि चरित्र अन्य पात्रों के साथ उनकी बातचीत में लगेगा और रीडर कैसे काम को देखेंगे। उदाहरण के लिए, संयुक्त राज्य अमेरिका में लोग अक्सर विश्व युद्ध II में हिरोशिमा और नागासाकी के बमबारी के परिणामों के बारे में नहीं सोचते; इसके बजाय, हमें बताया गया है कि यह जापान के साथ युद्ध समाप्त हो गया है। जापानी-अमेरिकी लेखक सीयू वाई एंडरसन ने अपनी छोटी कहानी "ऑटमन गार्डनिंग" में एक जीवित व्यक्ति की आंखों के माध्यम से इस विपत्तिपूर्ण घटना के परिप्रेक्ष्य को दिखाया। कई बार, विशिष्ट श्रोताओं तक पहुंचने के लिए लेखक एक विशेष परिप्रेक्ष्य पर विचार करेंगे। परिप्रेक्ष्य में दृष्टिकोण से अलग है जिसमें यह कहानी में वर्णों के अनुभवों से संबंधित होता है, बल्कि उस तरह की कहानी के बजाय कहानी को बताया जा रहा है।

श्रेणी:दृष्टि
वजुभाई वाला

**वजुभाई वाला** (जन्म: 23 जनवरी 1939) एक भारतीय राजनेता हैं। वर्तमान में वे कर्नाटक के राज्यपाल हैं। इसके पूर्व वे गुजरात विधानसभा के अध्यक्ष थे।

## परिचय
श्री वजुभाई वाला ने राष्ट्रीय स्वयंसेवक संघ के सदस्य के रूप में अपना करीयर आरम्भ किया और १९७१ में जन संघ के सदस्य बने। १९७५ में आपातकाल के समय ११ मास तक वे कारागार में थे। १९८० के दशक में वे राजकोट के मेयर भी रहे।

वे सितम्बर २०१४ से कर्नाटक के राज्यपाल हैं। इसके पूर्व २०१२ से २०१४ तक वे गुजरात विधानसभा के अध्यक्ष थे। १९९८ से २०१२ तक वे गुजरात मंत्रिमण्डल में वित्त, श्रम और रोजगार आदि के कैबिनेट मंत्री रह चुके हैं। वे कई बार पश्चिमी राजकोट से विधानसभा के लिये चुने गये थे।

उनकी दो पुत्रियाँ और दो पुत्र हैं। 

## सन्दर्भ

श्रेणी:भारतीय राजनीतिज्ञ
श्रेणी:भारत के राज्यों के राज्यपाल
श्रेणी:कर्नाटक के राज्यपाल
श्रेणी:जीवित लोग
श्रेणी:1939 में जन्मे लोग
श्रेणी:भारतीय जनता पार्टी के राजनीतिज्ञ
सामाजिक जालक्रम

व्यक्तियों अथवा संगठनों को परस्पर जोड़ने वाली संरचना **सामाजिक जालक्रम** या **सोशल नेटवर्क** (social network) कहलाती है। 

**सामाजिक नेटवर्क** (Social Network) एक सामाजिक ढांचा है जिसमें नोड (मिलन बिन्दु) व्यक्ति या संगठन होते हैं। ये नोड आपस में एक या अधिक प्रकार के संबंधों से जुड़े होते हैं। 

मित्र बनाना (friend), मित्रता वापस लेना (unfriend), पसंद करना (like), नापसंद करना (unlike), अनुसरण करना (follow), अनुसरण बंद करना (unfollow), समूह (group) अथवा आर्थिक लेन-देन और खरीदारी जैसे कुछ कार्य हैं जो सामाजिक नेटवर्क पर अधिकतर किए जाते हैं। 

अनेकों क्षेत्रों में अनुसंधान से यह बात सिद्ध हुई है कि सामाजिक नेटवर्क, परिवार से लेकर राष्ट्र तक के अनेक स्तरों पर काम करता है। किस तरह से समस्याओं का हल होता है; कैसे संस्थाएं चलायी जातीं हैं; व्यक्ति अपने लक्ष्यों को पाने में किस सीमा तक सफल होते हैं आदि के निर्धारण में सामाजिक नेटवर्क की बहुत भूमिका होती है।

अपने सरलतम रूप में सामाजिक नेटवर्क अध्ययन की जा रही सभी नोडों के बीच उपस्थित सभी सम्बन्धों (ties) का प्रतिचित्रण (map) है।

## इन्हें भी देखें
* ज्ञान प्रबन्धन

## बाहरी कड़ियाँ
* Timeline: The evolution of online communities (कम्प्यूटरवर्ड)
* The International Network for Social Network Analysis (INSNA) - professional society of social network analysts, with more than 1,000 members
* Virtual Center for Supernetworks
* VisualComplexity.com - a visual exploration on mapping complicated and complex networks
* Dynamic Centrality in Social Networks
* Center for Computational Analysis of Social and Organizational Systems (CASOS) at Carnegie Mellon
* NetLab at the University of Toronto, studies the intersection of social, communication, information and computing networks
* Netwiki (wiki page devoted to social networks; maintained at University of North Carolina at Chapel Hill)
* Network Science Center at the U.S. Military Academy at West Point, NY
* Social Life of Routers - social network analysis applied to computer systems
* FAS.research - network visualizations produced using social network analysis
* Building networks for learning- A guide to on-line resources on strengthening social networking.
* Program on Networked Governance - Program on Networked Governance, Harvard University

श्रेणी:कंप्यूटर
श्रेणी:अंतरजाल
श्रेणी:समाज
श्रेणी:नेटवर्क
श्रेणी:सामाजिक जालक्रम
भू-आकारमिति

**भू-आकारमिति** (अंग्रेज़ी:Geomorphometry) भूगोल के अंतर्गत भू-आकृति विज्ञान की एक उपशाखा है जो पृथ्वी के धरातल की ज्यामिति का अध्ययन करने वाला विज्ञान है और यह स्थलरूपों के लक्षणों का मात्रात्मक निरूपण, वर्णन एवं विश्लेषण करता है। आसान शब्दों में यह धरातल का मात्रात्मक विश्लेषण (:en:Quantitative research) करने वाला विज्ञान है। 

इवांस ने इसे दो प्रकारों में बाँटा है: **विशिष्ट भूआकारमिति**, जो असतत रूप से अलग-अलग स्थलरूप का अध्ययन करे और, **सामान्य भूआकारमिति**, पूरे धरातल को सतत इकाई के रूप में लेकर अध्ययन करे। 

भू आकृति विज्ञान की यह शाखा नयी नहीं है और भूगोल में कंप्यूटर के प्रयोग से पहले से रही है। किन्तु भूगोल में कम्प्यूटरों के प्रयोग और रिमोट सेंसिंग, जीआइएस और भूसूचना विज्ञान के क्षेत्र में हुई अभिवृद्धि ने भूआकारमिति के अध्ययन विधि में आमूल-चूल परिवर्तन कर दिया है। पुराने समय में यह स्थलाकृतिक नक्शों पर आधारित मापन के द्वारा संपन्न की जाती थी जिनसे विभिन्न प्राचलों की गणना होती थी। अब डिजिटल ऊँचाई मॉडल (DEM) के प्रयोग ने इसके विधितंत्र में काफ़ी बदलाव किया है। रिमोट सेंसिंग के बढ़ते उपयोग के चलते डिजिटल तुंगता मॉडल (DEM) की गुणवत्ता में और इसके परिणाम स्वरूप भूआकारमिति की गणनाओं की शुद्धता में भी काफ़ी परिष्कार हुआ है।

## इतिहास

## परंपरागत आकारमिति
परम्परागत भू-आकारमिति में स्थलाकृतिक मानचित्रों का इस्तेमाल करके आकारमितिक प्राचलों की गणना की जाती है। इसकी विधियाँ मानवीय मापन पर आधारित हैं। सामान्यतया इसके लिये 1:50,000 प्रदर्शक भिन्न वाली टोपोशीट प्रयोग में लायी जाती हैं और समोच्च रेखाओं और सरिताओं का मापन और गिनती इत्यादि मानवीय रूप से की जाती है।

इसके लिये अध्ययन क्षेत्र को टोपोशीट्स पर चिह्नित कर उसे एक वर्ग किमी (2 से॰मी॰ X 2 से॰मी॰) की ग्रिडों में बाँट कर प्रत्येक ग्रिड में प्राचलों के मूल्य की गणना की जाती है।

### प्राचल
कन्टूर आधारित मापनों में प्रमुख प्राचल हैं:

**निरपेक्ष उच्चावच** - जो किसी भी ग्रिड में सबसे अधिक मान वाली समोच्च रेखा के मान को मान लिया जाता है। चाहें तो इंटरपोलेशन से और सटीक गणना भी कर सकते हैं, परन्तु यह वैकल्पिक है।

**सापेक्ष उच्चावच** - किसी ग्रिड के भीतर सबसे अधिक मान वाले और सबसे कम मान वाले कंटूर के बीच का अंत।

**औसत ढाल** - सी॰ के॰ वेंटवर्थ द्वारा प्रस्थापित तरीके से।

वहीं दूसरी ओर सरिताओं के मापन द्वारा भी तीन प्राचलों की गणना होती है:

**सरिता फ्रीक्वेंसी** - किसी ग्रिड में कुल सरिताओं की संख्या।

**सरिता घनत्व** - किसी ग्रिड में सरिताओं की कुल लम्बाई पर आधारित।

**अपवाह टेक्सचर** - प्रति किलोमीटर दूरी में कुल सरिताओं की कटान संख्या।

इनके अलावा कुछ मानों की गणना पूरे बेसिन के लिये भी की जाती है जैसे सरिता द्विभाजन सूचकांक (Bifurcation Ratio)।

## सन्दर्भ


## इन्हें भी देखें
*भू-आकृति विज्ञान या भू-आकारिकी

## बाहरी कड़ियाँ
*Geomorphometry and landform mapping: What is a landform?
*GEOMORPHOMETRIC PARAMETERS: A REVIEW AND EVALUATION
*www.geomorphometry.org - a non-commercial association of researchers and experts.
*An extensive review of bibliography of Geomorphometry literature by Richard J. Pike (report 02-465)

श्रेणी:भू-आकृति विज्ञान
उमेश चन्द्र बनर्जी

**व्योमेश चन्द्र बनर्जी** (29 दिसम्बर 1844 – 21 जुलाई 1906) भारतीय बैरिस्टर एवं भारतीय राष्ट्रीय कांग्रेस के प्रथम अध्यक्ष थे। ब्रिटेन के हाउस ऑफ कॉमन्स के लिये चुनाव लड़ने वाले वे प्रथम भारतीय थे (किन्तु वे जीत नहीं पाये)। ब्रितानी संसद में प्रवेश पाने की उन्होने दो कोशिशें की किन्तु असफल रहे।

## पूर्व जीवन
उमेश चन्द्र बनर्जी का जन्म 29 दिसम्बर 1844 को कलकत्ता के एक उच्च मध्यम वर्ग के कुलीन ब्राह्मण परिवार में हुआ। उनके पूर्वज हुगली जिले के बंगदा नामक गाँव से थे। उनके पिता कलकत्ता उच्च न्यायालय में न्यायवादी थे। 1859 में उनका विवाह हेमांगिनी मोतीलाल के साथ हुआ। उन्होंने 1862 डब्ल्यू॰पी॰ अटोर्नीज़ ऑफ़ कलकत्ता सुप्रीम कोर्ट में लिपिक की नौकरी आरम्भ की। इस समय उन्होंने कानूनी जानकारियाँ प्राप्त की जो उनके आगे के जीवन में काफी सहायक रही। 1864 में उन्हें बम्बई के आर॰जे॰ जीजाबाई ने छात्रवृत्ति के साथ इंग्लैण्ड भेजा। 1868 में अपनी कोलकाता वापसी पर उन्हें सर चार्ल्स पॉल, बैरिस्टर-एट-लॉ, कलकत्ता उच्च न्यायालय में नौकरी मिली। अन्य वकील जे॰पी॰ केनेडी ने भी उनकी एक वकील के रूप में काफी सहायता की। कुछ ही समय में वो उच्च न्यायालय के जाने-माने वकीलों में से एक हो गये। वो कलकत्ता विश्वविद्यालय के छात्र एवं इसके विधि संकाय के अध्यक्ष भी रहे और इसके बाद विधान परिषद् के लिए भी चुने गये। वो कलकत्ता बार से 1901 में सेवा निवृत्त हुए। उनकी पुत्री जानकी बनर्जी ने नेवंहम कॉलेज, कैंब्रिज यूनिवर्सिटी में प्राकृत विज्ञान, रशायन शास्त्र, प्राणीशास्त्र और कार्यिकी की शिक्षा प्राप्त की।

## भारतीय राष्ट्रीय कांग्रेस के अध्यक्ष
उन्होंने भारतीय राष्ट्रीय कांग्रेस के बम्बई में 1885 में हुए प्रथम सत्र की अध्यक्षता की। यह सत्र 28 दिसम्बर से 31 दिसम्बर तक चला था और 72 सदस्यों ने इसमें भाग लिया था।

## सन्दर्भ

## बाहरी कड़ियाँ
*उमेश चन्‍द्र बनर्जी

श्रेणी:1844 में जन्मे लोग
श्रेणी:१९०६ में निधन
श्रेणी:भारतीय राजनीतिज्ञ
श्रेणी:कोलकाता के लोग
श्रेणी:पश्चिम बंगाल के लोग
श्रेणी:बंगाली लोग
श्रेणी:भारतीय स्वतंत्रता सेनानी
श्रेणी:भारतीय राष्ट्रीय कांग्रेस के राजनीतिज्ञ
श्रेणी:भारतीय राष्ट्रीय कांग्रेस के अध्यक्ष
नागालैण्ड के मुख्यमंत्रियों की सूची

**नागालैण्ड का मुख्यमंत्री** भारतीय राज्य नागालैण्ड का प्रमुख होता है। यहाँ पर नागालैण्ड के मुख्यमंत्रियों की सूची दी गई है।

1963 से, अब तक आठ विभिन्न पार्टियों के ग्यारह व्यक्ति मुख्यमंत्री इस पद पर विराजमान हो चुके हैं। राज्य के पहले मुख्यमंत्री नागा नेशनलिस्ट ऑर्गनाइजेशन के पी॰ शीलू एओ थे। वर्तमान मुख्यमंत्री नेफियू रियो नेशनलिस्ट डेमोक्रेटिक प्रोग्रेसिव पार्टी नामक दल से हैं और इस पद पर 8 मार्च 2018 से विराजमान हैं।

## सूची

 
## टिप्पणी व सन्दर्भ
;टिप्पणी

;सन्दर्भ
 

श्रेणी:नागालैण्ड के मुख्यमंत्री
श्रेणी:भारतीय राज्यों के मुख्यमंत्रियों की सूचियाँ
विलफ़ुल डिफ़ॉल्टर

**विलफ़ुल डिफ़ॉल्टर** का अर्थ 'जानबूझकर कर्ज़ न चुकाने वाले' से हैं।
## प्रकार
* जिस उद्देश्य के लिए बैंक से लोन लिया गया हैं, उस लोन का इस्तेमाल उस उदेश्य के लिये नहीं करना।
* पर्याप्त तरलता होने के बावजूद ऋण चुकाया नहीं जाना।

## सन्दर्भ

## बाहरी कड़ियाँ
* https://web.archive.org/web/20140903165434/http://www.rbi.org.in/scripts/BS_ViewMasCirculardetails.aspx?id=7326

श्रेणी:बैंकिंग शब्दावली
बसोपिएर फ्रांस्वाद

बसोपिएर फ्रांस्वाद|right|thumb|300px
**बसोपिएर फ्रांस्वाद** (François de Bassompierre ; १५७९-१६४६) फ्रांस के राजा हेनरी चतुर्थ का यह एक दरबारी और अंतरंग मित्र था। 

यह बहुत जल्दी राजदरबार की विलासिता में निमग्न हो गया। १६०० में सेवाँय के तथा १६०३ में तुर्कों के विरुद्ध हंगरी में इसने युद्ध में भाग लिया। ह्यूगोनोट के विप्लव में उनके दमनकार्य में इसने विशेष शौर्य का परिचय दिया। लंदन, स्पेन, स्विटजरलैंड आदि में यह दूत बना कर भेजा गया था परंतु सभी जगह यह असफल राजदूत घोषित हुआ। रिशलू की शक्ति के संहार के लिए एक षड्यंत्र फ्रांस में रचा गया था। उसमें बसोपिएर अकारण ही फँस गया। अत: रिशलू के द्वारा यह बैस्टील के किले में (१६३१-१६४३) बंद रहा। वहाँ पर इसने अपनी आत्मकथा और संस्मरण लिखे। यह उस काल के इतिहास के लिए अमूल्य स्रोत है।

## सन्दर्भ
श्रेणी:फ्रांसीसी राजनयिक
ह्यूगेनोट

right|thumb|300px
**ह्यगेनो** (Huguenots) एक नृजातीय-धार्मिक समूह है जो १६वीं-१७वीं शदी के दौरान फ्रांस के प्रोटेस्टैण्ट सुधार चर्च के सदस्य थे।

व्युत्पत्ति की दृष्टि से ह्य गेनो संभवत: एक जर्मन शब्द आइडगेनोस्सेन (Eidgenossen) से संबंधित हैं, जेनेवा में १६वीं शताब्दी में आइडगेनोस्सेन का एक विकृत रूप अर्थात् एगुनो (Eiguenots) प्रचलित था जो ह्य गेनो से मिलता जुलता है। सन् १५६० ई. के बाद फ्रांस के प्रोटेस्टैंट धर्मावलंबियों के लिए ह्यू गेनो शब्द ही सामान्यत: होने लगा था।

धार्मिक दृष्टि से कैलविन ने फ्रांस के प्रोटेस्टेंटों पर गहरा प्रभाव डाला है किंतु ह्यू गेनो एक राजनीतिक दल भी था जो कास्पार डे कोलिग्रनी के नेतृत्व में समस्त फ्रांस में फैलकर अत्यंत प्रभावशाली धन गया। २४ अगस्त, १५७२, को बहुत से अन्य ह्यू गेनो नेताओं के साथ दे कोलिग्नी की हत्या कर दी गई (यह घटना मेसेकर ऑव सेंट बरथोलोम्यू के नाम से विख्यात है) किंतु इससे प्रोटेस्टैंट आंदोलन समाप्त नहीं हुआ और संघर्ष चलता रहा।

सन् १५९८ ई. में नैंट (Nantes) की राजाज्ञा के फलस्वरूप ह्य गेनो लोगों को धार्मिक स्वतंत्रता मिली। उस समय फ्रांस में १२% प्रोटेस्टैंट थे। राजा लुइ चौदहवें ने सन् १६८५ ई. में नैंट की राजाज्ञा रद्द करके ह्यू गनों लोगों को नागरिक अधिकारों से वंचित कर दिया। ये बड़ी संख्या में हॉलैंड आदि प्रोटेस्टैंट देशों में प्रवासी बन गए। जो फ्रांस में रह गए उनपर बहुत अत्याचार हुआ जिससे वे प्राय: देहातों में छिप गए। सन् १७८७ ई. में ही इनको फिर नागरिक अधिकार दिए गए। आजकल फ्रांस में दो प्रतिशत लोग प्रोटैस्टेंट हैं जिनमें से ५/८ कैलविनिस्ट और ३/८ लूथरन हैं।

श्रेणी:फ़्रांस के लोग
नागा पीपल्स फ्रंट

**नागा पीपुल्स फ्रंट** () भारत का एक क्षेत्रीय दल है, जो भारतीय राज्य नागालैण्ड और मणिपुर में सक्रिय है। यह दल डेमोक्रेटिक एलाइंस ऑफ नागालैण्ड का हिस्सा रहते हुए नागालैण्ड में 2003 से भारतीय जनता पार्टी के साथ सरकार चला रहा है। शुरहोजेलि लियोजित्सु इस दल के अध्यक्ष हैं। दल के मुख्य नेता नेफियू रियो जो नागालैण्ड की एक मात्र निर्वाचन क्षेत्र से सांसद हैं। 22 मार्च 2004 को नागालैण्ड डेमोक्रेटिक पार्टी का इस दल में विलय हो गया। लोक सभा में इस दल का एक सांसद है।

## मुख्यमंत्री

## सन्दर्भ

श्रेणी:भारत के क्षेत्रवादी दल
श्रेणी:नागालैण्ड की राजनीति
श्रेणी:नागालैण्ड के राजनीतिक दल
बनी-ठनी

'''बनी-ठनी'''|right|thumb|200px
**बनी-ठनी** या (बणी-ठणी) एक भारतीय चित्रकला है जो किशनगढ़ चित्रकला से सम्बन्धित है इनकी रचना किशनगढ़ के राजा निहाल चन्द ने की थी। यह उनकी प्रिय नर्तिकी थी इसको भारत (राजस्थान) की मोनालिसा भी कहा जाता है। बनी-ठणी तो राजस्थानी शब्द है , इसका हिन्दी में मतलब सजी-धजी होता है।यह स्वयं **रसीक बिहारी** के नाम से कविता करती थी।  इन्हें आगे लवलीज,उत्सव,प्रिया व नागर रमणी भी नाम मिले।

## सन्दर्भ

* **चित्रकार (Artist):** मोरध्वज निहालचंद (Mordhwaj Nihal Chand)

इसके पारदर्शी वस्त्रों का प्रयोग किया गया है  

श्रेणी:राजस्थानी चित्रकला
श्रेणी:चित्रकला